ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 7ΗΣ ΟΚΤΩΒΡΙΟΥ 1982. - ΠΑΝΕΛΛΗΝΙΟΣ ΕΝΩΣΙΣ ΚΟΝΣΕΡΒΟΠΟΙΩΝ ΚΑΙ ΑΛΛΟΙ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΑΚΥΡΩΣΗ ΚΑΝΟΝΙΣΜΟΥ ΤΗΣ ΕΠΙΤΡΟΠΗΣ. - ΥΠΟΘΕΣΗ 250/81.



Συλλογή της Νομολογίας του Δικαστηρίου 1982 σελίδα 03535



Περίληψη

Διάδικοι

Αντικείμενο της υπόθεσης

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Προσφυγή ακυρώσεως — Φυσικά ή νομικά πρόσωπα — Πράξεις πού τά αφορούν άμεσα καί ατομικά — Κριτήρια

( Συνθήκη ΕΟΚ , άρθρο 173 , δευτέρα παράγραφος· κανονισμός τής Επιτροπής 1962/81 )

Περίληψη

Ο κανονισμός 1962/81 πού ορίζει τούς εφαρμοστέους στό σύνολο τής Κοινότητος επί κάθε παραγωγού τοματοπολτού συντελεστές , ωστε νά λαμβάνονται υπ’ όψη η περιεκτικότης σέ ξηρό υπόλειμμα καί οι διά φοροι τύποι συσκευασίας , ειναι καθαρώς κανονιστικής φύσεως καί , μολονότι δύναται νά θίξει ορισμένες επιχειρήσεις , δέν τίς αφορά άμεσα καί ατομικά υπό τήν έννοια τού άρθρου 173 τής συνθήκης .

Διάδικοι

Στήν υπόθεση 250/81 ,

ΠΑΝΕΛΛΗΝΙΟΣ ΕΝΩΣΙΣ ΚΟΝΣΕΡΒΟΠΟΙΩΝ ,

ΑΣΤΕΡΙΣ ΑΕ ,

ΑΔΕΛΚΑΝ , ΑΔΕΛΦΟΙ ΚΑΝΑΚΑΡΗ , μέ εδρα τήν Αθήνα ,

εκπροσωπούμενες από τούς Χριστόφορο Αργυρόπουλο καί Εμμανουήλ Καλδέλλη , δικηγόρους Αθηνών , μέ αντίκλητο στό Λουξεμβούργο τόν Andre Elvinger , δικηγόρο , 15 , Cote d’Eich ,

προσφεύγουσες ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , εκπροσωπουμένης από τόν Richard Wainwright , επικουρούμενο από τόν Francois Lamoureux , μέλη τής νομικής υπηρεσίας τής Επιτροπής , μέ αντίκλητο στό Λουξεμβούργο τόν Oreste Montalto , κτίριο Jean Monnet , Kirchberg ,

καθ’ ης ,

Αντικείμενο της υπόθεσης

η οποία έχει ως αντικείμενο τήν ακύρωση τού κανονισμού 1962/81 τής Επιτροπής , τής 10ης Ιουλίου 1981 , περί καθορισμού , μεταξύ άλλων , τών συντελεστών πού πρέπει νά εφαρμοσθούν στό ποσό τών ενισχύσεων στήν παραγωγή γιά τόν τοματοπολτό κατά τήν περίοδο εμπορίας 1981/82 ( ΕΕ L 192 , σ . 13 ),

Σκεπτικό της απόφασης

1 Μέ δικόγραφο πού κατέθεσαν στήν γραμματεία τού Δικαστηρίου στίς 15 Σεπτεμβρίου 1981 , η Πανελλήνιος Ένωσις Κονσερβοποιών , επαγγελματική ενωση ελλήνων κονσερβοποιών , καί οι Αστερίς ΑΕ καί ΑΔΕΛΚΑΝ , Αδελφοί Κανακάρη , επιχειρήσεις παραγωγής τοματοπολτού , ήσκησαν , δυνάμει τού άρθρου 173 τής συνθήκης ΕΟΚ , προσφυγή μέ τήν οποία ζητείται η ακύρωση , οσον αφορά τόν τοματοπολτό πού παράγεται στήν Ελλάδα , τού κανονισμού ΕΟΚ 1962/81 τής Επιτροπής , τής 10ης Ιουλίου 1981 , ο οποίος ορίζει , μεταξύ άλλων , τούς συντελεστές πού πρέπει νά εφαρμοσθούν στό ποσό τής ενισχύσεως στήν παραγωγή γιά τόν τοματοπολτό , γιά τήν περίοδο εμπορίας 1981/1982 ( ΕΕ L 192 , σ . 13 ).

2 Οι προσφεύγουσες προβάλλουν οτι ο ένδικος κανονισμός αντιβαίνει πρός τίς διατάξεις τής παραγράφου 3 , τού άρθρου 103 τής πράξεως προσχωρήσεως τής Ελλάδος , καθ’ οσον δέν λαμβάνει δεόντως υπ’ όψη τό κόστος μεταποιήσεως πού συνεπάγονται οι διάφοροι χρησιμοποιούμενοι τύποι συσκευασίας στήν Ελλάδα .

3 Μέ τό από 16 Οκτωβρίου 1982 υπόμνημά της , η Επιτροπή τών Ευρωπαϊκών Κοινοτήτων προέβαλε ένσταση απαραδέκτου , δυνάμει τού άρθρου 91 τού κανονισμού διαδικασίας τού Δικαστηρίου .

4 Κατά τήν Επιτροπή , ο κανονισμός 1962/81 ειναι φύσεως κανονιστικής , οι δέ κανόνες πού θεσπίζει διατυπώνονται κατά γενικό τρόπο , εφαρμόζονται σέ οιονδήποτε επιδίδεται στήν παρασκευή τοματοπολτού , καί τό περιεχόμενό τους δέν έχει καθορισθεί μέ υποκειμενικές εκτιμήσεις , αλλά στηρίζεται στά αντικειμενικά κριτήρια τής «περιεκτικότητος σέ ξηρό υπόλειμμα» καί τής «αμέσου συσκευασίας» .

5 Από αυτό προκύπτει οτι οι επίδικες διατάξεις συνιστούν κανονισμό υπό τήν έννοια τού άρθρου 189 τής συνθήκης , ο οποίος θεσπίζει κανόνες γενικής ισχύος καί πού αφορά ολους τούς παραγωγούς τοματοπολτού τής Κοινότητος καί όχι απόφαση η οποία , μολονότι εξεδόθη ως κανονισμός , αφορά άμεσα καί ατομικά τίς προσφεύγουσες . Κατά συνέπεια , οι προσφεύγουσες δέν δικαιούνται νά ζητήσουν τήν ακύρωσή του δυνάμει τού άρθρου 173 τής συνθήκης .

6 Οι προσφεύγουσες υποστηρίζουν οτι ο επίδικος κανονισμός τίς αφορά άμεσα καί ατομικά , καθ’ οσον οι Αστερίς ΑΕ καί ΑΔΕΛΚΑΝ , Αδελφοί Κανακάρη , ειναι βιομηχανίες παραγωγής τοματοπολτού , οι οποίες έχουν παραγάγει τοματοπολτό σέ συσκευασία κάτω τών 5 χιλιογράμμων .

7 Πρέπει νά υπομνησθεί οτι ο κανονισμός 516/77 τού Συμβουλίου , τής 14ης Μαρτίου ( ΕΕ ειδ . έκδ . 03/017 , σ . 226 ), πού ετροποποιήθη τελευταία από τόν κανονισμό 1118/81 τού Συμβουλίου , τής 28ης Απριλίου 1981 ( ΕΕ L 118 , σ . 10 ), εθέσπισε ενα σύστημα ενισχύσεως στήν παραγωγή τοματοπολτού πού προβλέπει οτι τό ποσό τής ενισχύσεως καθορίζεται λαμβάνοντας υπ’ όψη τήν ελαχίστη καταβλητέα στούς παραγωγούς τομάτας τιμή καί τά έξοδα μεταποιήσεως , καί οτι η καταβλητέα στούς παραγωγούς τιμή καί τό ποσό τής ενισχύσεως καθορίζονται γιά κάθε περίοδο από τήν Επιτροπή .

8 Όσον αφορά τήν Ελλάδα , από τό άρθρο 103 τής πράξεως προσχωρήσεως συνάγεται οτι η ελαχίστη τιμή πού καταβάλλεται καθορίζεται μέ βάση τίς τιμές οι οποίες καταβάλλονται στούς παραγωγούς στήν Ελλάδα , γιά τό προϊόν πού προορίζεται γιά μεταποίηση , καί οι οποίες έχουν διαπιστωθεί κατά τήν διάρκεια μιάς αντιπροσωπευτικής περιόδου πού θά καθορισθεί . Τό ποσό τής ενισχύσεως πού χορηγείται στήν Ελλάδα καθορίζεται λαμβάνοντας υπ’ όψη τήν ελαχίστη τιμή πού ορίζεται γιά τήν Ελλάδα καί τά έξοδα μεταποιήσεως πού ισχύουν στήν Ελλάδα .

9 Ο κανονισμός 1963/81 τής Επιτροπής , τής 10ης Ιουλίου 1981 ( ΕΕ L 192 , σ . 16 ), καθορίζει τήν ελαχίστη καταβλητέα στόν παραγωγό τιμή γιά 100 χιλιόγραμμα τομάτας καθαρού βάρους γιά τά κράτη μέλη πλήν τής Ελλάδος , αφ’ ενός , καί γιά τήν Ελλάδα αφ’ ετέρου . Ο ίδιος κανονισμός καθορίζει τό ποσό τής ενισχύσεως γιά τόν τοματοπολτό σέ άμεση συσκευασία 1,5 χιλιογράμμων ή περισσότερο , διατηρώντας τήν διάκριση μεταξύ τής Ελλάδος καί τών λοιπών κρατών μελών .

10 Ο κανονισμός 1962/81 , τού οποίου τήν ακύρωση ζητούν οι προσφεύγουσες , καθορίζει τούς εφαρμοστέους στό ποσό τής ενισχύσεως στήν παραγωγή συντελεστές ωστε νά λαμβάνεται υπ’ όψη η περιεκτικότης σέ ξηρό υπόλειμμα καί η συσκευασία . Οι συντελεστές ειναι οι ίδιοι τόσο γιά τήν Ελλάδα , οσο καί γιά τά λοιπά κράτη μέλη .

11 Φαίνεται , επομένως , οτι ο ένδικος κανονισμός ειναι κανονισμός πού ορίζει τούς εφαρμοστέους στό σύνολο τής Κοινότητος επί κάθε παραγωγού τοματοπολτού συντελεστές ωστε νά λαμβάνονται υπ’ όψη η περιεκτικότης σέ ξηρό υπόλειμμα καί οι διάφοροι τύποι συσκευασίας . Ο κανονισμός αυτός ειναι καθαρώς κανονιστικής φύσεως καί , μολονότι δύναται νά θίξει τίς προσφεύγουσες , δέν τίς αφορά άμεσα καί ατομικά υπό τήν έννοια τού άρθρου 173 τής συνθήκης . Η προσφυγή ακυρώσεως ειναι , επομένως , απαράδεκτη .

Απόφαση για τα δικαστικά έξοδα

Επί τών δικαστικών εξόδων

12 Κατά τό άρθρο 69 , παράγραφος 2 τού κανονισμού διαδικασίας , ο ηττηθείς διάδικος καταδικάζεται στά δικαστικά έξοδα .

Διατακτικό

Διά ταύτα

ΤΟ ΔΙΚΑΣΤΗΡΙΟ ( πρώτο τμήμα )

κρίνει καί αποφασίζει :

1 ) Απορρίπτει τήν προσφυγή ως απαράδεκτη .

2)Καταδικάζει τίς προσφεύγουσες στό σύνολο τών δικαστικών εξόδων .